cyanic-selkie/wikianc huggingface dataset:
Misha Omar
Diskografi
Dari segi genre muzik, jenama 'Misha Omar" amat sinonim dengan genre muzik pop hingga digelar sebagai "Diva Pop Alaf Baru" oleh media dan peminat . Ramli M. S. dan komposer M. Nasir bertanggungjawab meneruskan eksperimentasi terhadap muzik Misha menerusi "Nafas Cahaya" yang berkonsep etnik fusion dengan iringan orkestra yang mewah. Lagu ini menggunakan full string set oleh KL Symphony Orchestra . Jenama pop Misha Omar sepanjang dua dekad bergelar penyanyi papan atas Malaysia ternyata tidak klise sebaliknya sentiasa berani bereksperimen dengan elemen baru dan segar dan menjadikan beliau sebagai salah seorang penyanyi yang paling selektif dalam pemilihan lagu.
Album Studio
Album EP
Lagu-lagu Popular
Filemografi
Misha lebih sinonim sebagai penyanyi, bagaimanapun tetap mencuba beberapa ruang dalam bidang lakonan. Bermula dengan filem-filem komersial arahan Yusof Haslam dan Abdul Razak Mohaideen, serta muncul dalam beberapa drama televisyen, kini Misha lebih cenderung ke arah seni persembahan artistik menerusi pembabitan beliau dalam persembahan teater muzikal. Kebanyakan penampilan Misha di kaca televisyen adalah dalam bentuk persembahan nyanyian serta penampilan sebagai juri jemputan dan juri tetap untuk program nyanyian. Misha juga bergiat sebagai pengacara untuk beberapa program gaya hidup dan hiburan.
Penajaan / Wajah Kempen
Sebagai figura yang dikenali segenap lapisan masyarakat di Malaysia, nama Misha Omar sering menjadi pilihan jenama-jenama tempatan dan antarabangsa untuk terbabit dalam kempen pengiklanan mereka. Biarpun tidak begitu fokus terhadap cabang ini, beberapa kontrak dengan barangan berjenama membuktikan Misha juga mempunyai kredibiliti sebagai jurucakap dan wajah kempen untuk produk dalam dan luar negara. Ketika peringkat awal pembabitan, Misha agak terbuka untuk bekerjasama dengan pelbagai jenama termasuk mencuba bakat sebagai penyanyi lagu iklan. Pada tahun 2009, Misha pernah bertindak menyaman syarikat tempatan Bumi Intan Maju (jenama Rorine) kerana tidak menunaikan perjanjian seperti yang termetrai dalam kontrak. Mengambil iktibar daripada itu, Misha dilihat lebih cenderung untuk bekerjasama dengan produk-produk yang lebih premium dan berkelas. Sebagai contoh, Misha merupakan artis Asia Tenggara pertama yang dilantik sebagai jurucakap produk kosmetik tertua di dunia Shiseido pada tahun 2012. Setelah era media sosial, Misha tidak ketinggalan menjadi pilihan untuk dilantik sebagai wajah kempen untuk pelbagai jenama yang kebanyakkannya berstatus multinasional.
Selain itu Misha juga dilihat sering terbabit dalam kempen-kempen kerajaan sejak awal pembabitannya di dalam industri.
Anugerah & Penghargaan
Untuk rekod sehingga 2020, Misha telah memenangi lapan (8) piala Anugerah Juara Lagu, lima (5) piala Anugerah Industri Muzik, tiga (3) piala Anugerah Era dan sebuah piala untuk Festival Filem Malaysia. Di pentas antarabangsa, Misha pernah meraih anugerah emas di Festival Muzik Asia 2003 di Shanghai, China.
Dalam Budaya Pop
Menerusi filem "Gol & Gincu" pada tahun 2005, nama Misha Omar disebut sebagai salah satu artis kegemaran watak-watak gadis di dalam filem tersebut. Pada musim Aidilfitri tahun 2010, Astro Prima telah menyiarkan sitkom muzikal "No 5 Kampung Prima" yang mana menampilkan parodi watak Misha Omar menerusi karekter Miza Omar yang dilakonkan oleh pelawak Syuhaida Dottie. Misha juga seringkali dijadikan bahan parodi oleh pelawak-pelawak terkenal Malaysia seperti Jihan Muse, Yus Jambu, Shahrul Shiro , Amyza Aznan, Noreen Iman , Johan dan Nabila Huda dalam pelbagai program TV. Misha digambarkan sebagai penyanyi yang beraksi agresif di atas pentas (dengan trademark tendangan kaki). Imej Misha berambut pendek juga seringkali dijadikan rujukan untuk fesyen wanita di Malaysia.
Imej dan Penampilan
Misha merupakan salah seorang artis yang bijak menyembunyikan kisah peribadi di saat kerjaya di sedang kemuncak. Biarpun sering menjadi buruan tabloid yang dahagakan gossip-gossip liar, Misha tetap dilabel sebagai salah seorang artis yang bersih dan berdisiplin.
Sejak album pertama lagi Misha begitu serasi dengan penampilan rambut pendek paras bahu mahupun bob. Penampilan Misha pada penghujung tahun 2006 yang menggayakan potongan rambut ala bob dan pendakap gigi atau braces pernah mengejutkan peminatnya. Bimbang memberi kesan kepada nyanyian, Misha mendapatkan nasihat daripada pakar beberapa kali sebelum memakai pendakap gigi. Setelah tiga minggu memakainya, ternyata ia tiada membawa apa-apa kesan pada nyanyian beliau biarpun agak kurang selesa di awal pemakaian pendakap gigi tersebut. Misha menyanyi dengan pendakap gigi untuk 3 edisi Anugerah Juara Lagu dan pernah diberi jolokan oleh aktor Afdlin Shauki sebagai Penyanyi Gigi Besi di Anugerah Industri Muzik 2009. Misha membuang pendakap giginya pada bulan Julai 2010 ketika menjayakan watak Dara dalam teater "Uda & Dara" di Istana Budaya sebelum memakai retainer selepas tamat persembahan teater muzikal itu. Penampilan Misha dengan rasmi tanpa pendakap gigi adalah pada tahun 2011 menerusi album kompilasi "Dia..Misha" dan ternyata mendapat perhatian positif.
Selain itu tindakan Misha menggunakan mikrofon milik sendiri jenama Sennheiser bernilai RM11,000 beserta seorang jurutera bunyi juga menjadi bualan di media massa sekitar 2007. Natijahnya, Misha sendiri telah memulakan trend itu kepada artis kelas A termasuklah Siti Nurhaliza dan Anuar Zain untuk menggunakan teknologi berkualiti bagi memantapkan persembahan secara langsung mereka.
Ketika dunia menempuh pandemik COVID-19, Misha antara artis yang aktif menggunakan media sosial untuk menyeru kepada rakyat Malaysia (terutama warga negeri kelahirannya, Kelantan) bagi mematuhi Perintah Kawalan Pergerakan Malaysia 2020-21 seperti larangan rentas negeri dan juga kesedaran pengambilan vaksinasi. Dalam pada itu Misha juga pernah mengkritik kesukaran untuk mendaftar slot vaksinasi. Misha juga menggunakan media sosial untuk berhubung dengan peminat dan masyarakat bagi membantu mengurangkan tekanan mental ketika menghadapi saat sukar itu.
Kontroversi
Antara gosip panas yang terawal dihadapinya adalah apabila namanya disebut dalam emel layang berunsur fitnah terhadap penyanyi Siti Nurhaliza hingga membawa kepada isu ugutan terhadap wartawan oleh Biduanita Negara Datuk Sharifah Aini yang turut dikaitkan dengan isu itu. Isu ini berlaku setelah rentetan persembahan ketiga-tiga penyanyi di Anugerah Bintang Popular Berita Harian 2003 yang mana Sharifah dikecam kerana lupa lirik "Bunga-bunga Cinta". Perkara itu menjebakkan nama Misha dalam kontroversi yang berlaku di antara dua artis yang lain.
Perbadanan Tabung Pendidikan Tinggi Nasional (PTPTN) pernah mendedahkan nama Misha sebagai salah seorang selebriti yang mempunyai tunggakan bayaran balik pinjaman pelajaran PTPTN pada Februari 2005. Isu ini menimbulkan polemik di kalangan peminjam PTPTN dan Misha membuat bayaran segera beberapa hari setelah itu. Pada tahun 2009, beberapa nama artis lain juga didedahkan termasuk dikenakan sekatan keluar negara dan ketika itu PTPTN mengesahkan Misha telah menjelaskan baki pinjaman pelajarannya. Misha pernah mengemukakan saman terhadap syarikat Bumi Intan Maju Sdn Bhd pada 2007 kerana melanggar perjanjian mereka sebagai jurucakap produk Rorine, kes ini kemudiannya diselesaikan di luar mahkamah pada 2009. Pada tahun 2013, Misha mengumumkan untuk ambil tindakan terhadap penganjur konsert jelajah 3 Permata yang dibatalkan tanpa sebarang pengumuman. Beberapa hari selepas Misha mengumumkan rencana perkahwinannya dengan Firos Ezzwan Rossly, beberapa warganet mula menyebarkan fitnah kononnya Misha pernah berkahwin dengan seorang usahawan automotif asal Kelantan. Perkara ini dinafikan sekerasnya oleh Misha dan beliau menggesa pemohonan maaf terbuka daripada warganet berkenaan. Pada 10 Februari 2014, seorang wanita bernama Rahana Mohd Dahari tampil membuat pemohonan maaf secara terbuka melalui media.
Seminggu setelah berakhir Anugerah Juara Lagu ke-33, Misha membuat dua laporan polis di Balai Polis Kota Damansara dan Balai Polis Salak Selatan pada 14 Februari 2019 berhubung fitnah yang diciap oleh beberapa pengguna laman Twitter yang mengaitkan dirinya menggunakan ilmu hitam (bomoh) untuk memenangi pertandingan itu. Misha menggesa pemilik akaun yang dilaporkan membuat pemohonan maaf dalam tempoh tujuh hari jika tidak mahu dikenakan tindakan saman. Pada 21 Februari 2019, dua lelaki Fairuz Azwan Akhir Sufian, 32, dan Ahmad Azhar Aziz, 27, tampil membuat permohonan maaf secara terbuka di hadapan media dan Misha serta barisan peguamnya, Abi Mursyidin Awal dan Ahmad Fuad Hasim dari firma Amelda Fuad Abi & Aidil.
Perhubungan
Misha pernah dikaitkan dengan beberapa lelaki dalam industri muzik dan juga usahawan. Bermula dengan kisah percintaannya dengan rakan satu kampus pada tahun pertama pembabitan, pemuda yang tidak dikenali itu bagaimanapun tidak berjaya mengikat hati Misha ekoran populariti penyanyi itu yang agak mendadak selepas kejayaan "Bunga-bunga Cinta". Seterusnya Misha dikaitkan dengan maestro muzik ternama Ramli M.S akibat hubungan akrab mereka sebagai mentor-protege. Gossip berlegar apabila Misha membawa kereta BMW yang pernah dimiliki oleh penggubah lagu tersebut. Namun semua itu tidak menjadikan satu ikatan lebih-lebih lagi hubungan Misha - Ramli bertambah erat hanya sebagai mentor dan anak didik hingga kini. Kisah cinta Misha yang paling disebut-sebut mungkin ketika bersama pemuzik muda berketurunan Siam-Melayu dari Thailand bernama Fiat Hakimi pada tahun 2004 - 2006 yang mana Misha pernah mengabadikan ingatannya terhadap jejaka itu dalam lagu "Jawapanmu". Fiat ketika itu sering mengiringi persembahan Misha. Paling mengejutkan adalah gossip cinta di antara Misha dan raja pop Jamal Abdillah sekitar tahun 2009 hingga 2010 ekoran kekerapan Misha diundang untuk berduet dengan Jamal dalam beberapa siri konsert. Namun kesemua gossip cinta ini tidak berakhir ke peringkat yang lebih serius. Misha pernah digossipkan sudah berkahwin dengan seorang usahawan automotif Aman Razak. Namun Misha berkeras menafikan malah menyangkal dakwaan kahwin senyap kerana agak mustahil untuk seorang Misha Omar melakukan perkara itu kerana banyak hati perlu dijaga.
Akhirnya pada 21 Februari 2012, Misha telah selamat mengikat pertunangannya bersama Firos Ezzwan Rossly, berumur sebaya, seorang juruterbang Sistem Penerbangan Malaysia (MAS) tepat pada jam 1 tengahari. Majlis pertunangan mereka berlangsung secara tertutup di kediaman keluarga Misha iaitu di Kubang Kerian, Kota Bharu, Kelantan. Di majlis itu Misha menggayakan persalinan baju kurung klasik biru rekaan Syaiful Baharim dan menerima lima dulang hantaran berbalas lima. Acara majlis pertunangan itu menyaksikan Misha Omar menerima dua bentuk cincin, merisik dan bertunang, yang disarungkan bakal ibu mentuanya. Menurut Misha, Firos bukanlah orang asing dalam hidupnya sebaliknya adalah sahabat setia malah pernah putus cinta bersama jejaka tersebut pada tahun 2008. Jodoh menyatukan Misha dan Firos dengan ikatan pernikahan pada 2 Mei 2014. Majlis perkahwinan Misha berlangsung di Hotel Renaissance, Kota Bharu, Kelantan dengan kehadiran rakan artis terkenal seperti M. Nasir, Hattan, Amy Mastura, Salamiah Hassan dan ramai lagi serta Misha diiringi oleh gadis dulang yang antara lain terdiri daripada rakan artis yang rapat seperti Jaclyn Victor, Fara Fauzana dan Dina Nadzir.
Keluarga
Pada tahun 2006 Misha mengambil seorang anak angkat lelaki bernama Mohd Adam Emir (lahir 2006). Ketika awalnya beliau tidak mendapat hak penjagaan sepenuhnya sehinggalah pada tahun 2009 beliau mendapat hak penjagaan penuh melalui proses undang-undang keluarga Islam. Pada tahun pertama itu juga Misha dikaitkan dengan isu pengambilan anak angkat oleh wanita yang belum berkahwin di mana kebanyakan ibu yang belum berkahwin ini mengambil suntikan untuk mengeluarkan susu ibu. Kes ini pernah mendapat perhatian Kementerian Pembangunan Wanita, Keluarga dan Masyarakat hingga dibahaskan di Dewan Parlimen. Pada tahun 2012 Misha pernah mengambil anak angkat perempuan bernama Humaira Lateefah dan menjaganya shingga berusia 5 tahun. Namun kanak-kanak itu dipulangkan kembali ke pangkuan keluarga kandungnya pada 2017. Biarpun tidak pernah berahsia dengan anak angkatnya, Misha pernah memohon jasa baik warganet untuk tidak memanggil atau menggelar Adam dengan istilah anak angkat di media sosial kerana ia mengganggu emosi anaknya yang sudah memasuki usia remaja.
Pada 24 Ogos 2016, Misha melahirkan anak kandung pertamanya di Hospital Canselor Tunku Mukhriz, Cheras Kuala Lumpur. Bayi lelaki pramatang itu diberi nama Muhammad Idris Ezzwa menjadi pelengkap hidup Misha, suami dan anak sulungnya Adam. Memandangkan tahap kesihatan Idris tidak begitu baik ketika awal kelahiran, Misha terpaksa memperlahankan kerjaya seni selama lebih satu tahun sehingga anaknya betul-betul stabil. Pada tahun 2021, Misha memaklumkan sedang menjalani rawatan kesuburan dalam usaha mendapatkan zuriat setelah beberapa siri penerangan dan perkongsian ilmu bersama pakar perubatan kepada pengikut akaun Instagram-nya ketika menjalani Perintah Kawalan Pergerakan Malaysia 2020-21. Pada 12 Oktober 2021 Misha memberitahu media yang dia dan suami memberhentikan rawatan kesuburan mereka buat sementara waktu bagi memberi perhatian kepada konsert solonya bersama Orkestra Simforni Kebangsaan.
Misha Omar Production Sdn Bhd
Misha dan kakaknya,Salmi Omar atau lebih dikenali sebagai Mimie Omar yang merangkap pengurus kerjaya seninya menubuhkan Misha Omar Production Sdn Bhd pada tahun 2004 dengan tujuan untuk menguruskan kerjaya seninya termasuk pengurusan acara, pengurusan bakat dan penajaan serta jualan barangan cenderahati/koleksi peminat. Sejak itu Misha menguruskan sendiri soal persembahan pentas, perhubungan awam dan media, kutipan royalti serta khidmat kejuruteraan bunyi untuk persembahan live. Antara artis yang pernah menggunakan khidmat jurutera bunyi Misha Omar Production adalah Hael Husaini, Liza Hanim, Aina Abdul dan Hazama Azmi.
Derrick & Team Hairdressing
Pada tahun 2007 Misha merencana pelaburan dalam perniagaan berasaskan penjagaan diri. Beliau menjadi rakan kongsi kepada pendandan rambut dan usahawan Derrick Ho untuk membuka rangkaian salun rambut Derrick & Team Hairdressing. Perniagaan ini tidak hanya fokus kepada perniagaan salun malahan juga menjadi pengedar peralatan dan produk untuk kegunaan salun di seluruh negara serantau termasuk Indonesia. Misha walaubagaimanapun tidak menguruskan perniagaan ini secara sepenuhnya.
Apple Fibre by Misha Omar
Pada 2017, Misha memperkenalkan produk minuman kesihatan Apple Fibre by Misha Omar yang dikeluarkan sendiri oleh syarikatnya. Biarpun perniagaan ini dijalankan secara kecil-kecilan, ia mendapat perhatian ramai kerana bahan yang digunakan organik. Misha mengambil peluang mengeluarkan produk ini setelah diminta berkongsi petua pelansingan badan setelah melahirkan anaknya pada 2016. Produk Misha bagaimanapun tidak dijual meluas sebagaimana produk kosmetik dan makanan tambahan lain dimana sasaran jualannya hanya bertumpu di platform e-dagang.
Sekolah Kebangsaan Sentosa Jaya
Sekolah Kebangsaan Sentosa Jaya atau nama ringkasnya SK Sentosa Jaya, merupakan sebuah Sekolah kebangsaan yang terletak di Wdt 227.
Pada 2009, Sekolah Kebangsaan Sentosa Jaya memiliki 82 pelajar lelaki dan 70 pelajar perempuan, menjadikan jumlah keseluruhan murid seramai 152 orang. Ia mempunyai seramai 15 orang guru.2009
Albrecht Dürer
Albrecht Dürer  ialah seorang pelukis, pengukir dan ahli Matematik Jerman. Beliau telah melakar suatu reputasi diseluruh benua Eropah yang boleh dibanggakan sejak ketika beliau masih berumur 12 tahun, beliau juga terkenal sebagai artis/ pelukis terbaik lagi handal ketika era Renaissance Utaraan. Antara hasil kerja terkenalnya adalah potongan kayu Apocalypse, Knight, Death, and the Devil (1513), Saint Jerome in his Study (1514) dan Melencolia I (1514), dimana menjadi suatu bahan analisis ekstensif dan interpratasi. Kerja watercolours miliknya adalah merupakan salah satu hasil kerja seni landskap yang pertama kali dicipta di Eropah. Selain itu, kebolehannya dalam mengetengahkan revolusi potongan kayu merupakan suatu aset yang menjadi beliau cukup terkenal dalam dunia seni dan tukangan di Eropah.
Beliau telah lahir dan meninggal dunia di Nuremberg, Jerman.
Albrecht Dürer terkenal sebagai salah seorang pembuat cetakan lama terbesar, bersama dengan Rembrandt dan Goya.
Banda, Banda
Banda ialah sebuah perbandaran ("minicipal board") dalam daerah Banda di negeri Uttar Pradesh, India.
Baru Debai
Baru Debai merupakan sebuah desa yang terletak dalam (daerah) kecamatan Tanah Kampung, Kota Sungaipenuh, Provinsi Jambi, Indonesia.
Poskod
Poskod yang digunakan di Baru Debai adalah 37171. Terdapat 13 buah desa di dalam daerah kecamatan Tanah Kampung.
Banda, Banda
Demografik 2001
Menurut bancian India pada tahun 2001, Banda memiliki bilangan penduduk seramai 134,822. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.
Pendidikan 2011
Menurut bancian India pada tahun 2001 Banda memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Penerbangan 175 United Airlines
Penerbangan 175 United Airlines ialah penerbangan rentas benua American Airlines dari Lapangan Terbang Antarabangsa Logan di Boston, Massachusetts ke Lapangan Terbang Antarabangsa Los Angeles di Los Angeles, California. Pada hari Selasa, 11 September 2001, pesawat yang terbang mengikut laluan ini—sebuah Boeing 767-222—dirampas oleh lima orang pengganas al-Qaeda, lalu dihempaskan kepada Menara Selatan World Trade Center di Bandar Raya New York, sebagai sebahagian serangan 11 September.
Kira-kira 30 minit selepas berlepas, para perampas memecah masuk ke dalam kokpit, dan mengatasi juruterbang dan pegawai pertama untuk memberikan peluang kepada ketua perampas dan juruterbang terlatih, Marwan al-Shehhi untuk mengambil alih kawalan. Transponder pesawat ditutup dan pesawat itu menyimpang dari laluan penerbangan yang ditetapkan selama empat minit, sebelum pengawal kawalan udara perasan pada jam 08:51. Mereka membuat beberapa cubaan untuk menghubungi kokpit tetapi gagal. Beberapa orang penumpang dan kakitangan dalam pesawat membuat panggilan telefon dari kapal terbang dan memberikan maklumat tentang para perampas dan kecederaan yang dialami oleh penumpang dan kakitangan.
Pesawat Boeing 767 yang beroperasi sebagai Penerbangan 175 menghempas Menara Selatan World Trade Center pada 09:03, membunuh kesemua 65 orang dalam pesawat, termasuk perampas. Perampasan Flight 175 diselaraskan dengan Penerbangan 11 American Airlines yang menghempas Menara Utara 17 minit sebelumnya. Hempasan Penerbangan 175 ke dalam Menara Selatan merupakan satu-satunya impak yang disiarkan secara langsung ke seluruh dunia. Hanya selepas kehilangan Penerbangan 175 itu, barulah seluruh dunia sedar bahawa kedua-dua hempasan kapal terbang di World Trade Center adalah sengaja. Impaknya dan kebakaran yang menyusul menyebabkan Menara Selatan runtuh, mengorbankan ratusan lagi mangsa dalam menara. Dalam usaha mencari dan menyelamat di tapak World Trade Center, para pekerja menemui dan mengenal pasti ratusan sisa jenazah mangsa Penerbangan 11, tetapi banyak lagi cebisan badan manusia yang tidak dapat dikenal pasti.
Kampung Matang Kong Atas
Kampung Matang Kong Atas merupakan sebuah kampung yang terletak di Alor Setar, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Matang Kong Atas, Alor Setar, Kedah adalah 06570.
Uttarkashi
Uttarkashi ialah sebuah bandar baru ("township") dalam daerah Uttarkashi di negeri Uttaranchal, India.
Demografik 2001
Menurut bancian India pada tahun 2001, Uttarkashi memiliki bilangan penduduk seramai 16,220. Dari jumlah tersebut, kaum lelaki membentuk 57% dari jumlah keseluruhan populasi dan wanita seramai 43%.
Pendidikan 2001
Menurut bancian India pada tahun 2001 Uttarkashi memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 61% lelaki dan 39% wanita mampu membaca. 11% dari populasi berusia di bawah 6 tahun. (2001)
Sekolah Kebangsaan Sultan Sir Ibrahim
Sekolah Kebangsaan Sultan Sir Ibrahim atau nama ringkasnya SK Sultan Sir Ibrahim, merupakan sebuah Sekolah kebangsaan yang terletak di Kem Batu 3, Jalan Mersing.
Pada 2009, Sekolah Kebangsaan Sultan Sir Ibrahim memiliki 135 pelajar lelaki dan 106 pelajar perempuan, menjadikan jumlah keseluruhan murid seramai 241 orang. Ia mempunyai seramai 24 orang guru.2009
Sejarah
Sekolah Kebangsaan Sultan Sir Ibrahim, Kluang telah ditubuhkan pada tahun 1956. Bangunan sekolah ini dibina bersama-sama dengan bangunan lain dalam kawasan Kem Batu Tiga, Jalan Mersing, Kluang, Johor oleh Kementerian Pertahanan Malaysia (ketika itu Persekutuan Tanah Melayu). Unit pertama yang menduduki Kem Batu Tiga ini ialah Batalion Kelima Rejimen Askar Melayu DiRaja (RAMD). Anak-anak dari anggota ini adalah merupakan kumpulan pertama belajar di sekolah ini iaitu berjumlah 100 orang.
Pada bulan Februari tahun 1956, Sekolah Sultan Sir Ibrahim, Kluang telah dibuka dengan rasminya oleh DYMM Sultan Ismail Ibni Almarhum Sultan Sir Ibrahim (ketika itu DYMM Sultan Ismail masih lagi Tengku Mahkota Johor).
Dalam tahun 1960, sekolah ini ditutup sementara kerana Batalion Kelima RAMD berpindah ke negeri Pahang dan Kem Batu Tiga ini diduduki oleh tentera Gurkha. Setahun kemudian iaitu 1961, Batalion Keenam pula menduduki Kem Batu Tiga ini dan sekolah dibuka semula.
Dalam tahun 1980, Kementerian Pertahanan mendirikan sebuah bangunan kantin untuk kegunaan sekolah. Dalam tahun 1987, Batalion Ketiga Belas telah berpindah ke Sarawak dan diambil alih oleh Batalion Ke Lima RAMD, dengan ini bilangan murid bertambah dari 250 orang ke 330 orang. Dengan pertambahan bilangan murid ini, bilangan bilik darjah tidak mencukupi dan Batalion Kelima RAMD telah memberi pinjam sebuah bangunan sementara. Namun begitu pihak sekolah telah memohon bangunan tambahan dari Kementerian Pendidikan dan telah diluluskan pembinaannya dalam Rancangan Malaysia ke – 6 pada tahun 1992. Pada tahun 1995, bangunan baru ini telah pun dibuka untuk penambahan kelas dan makmal sains.
Drebkau
Drebkau merupakan sebuah bandar terletak di munisipaliti Spree-Neiße, Brandenburg, Jerman.
Sekolah Kebangsaan Sultan Sir Ibrahim
Sejarah
Pembangunan sekolah semakin berkembang di mana pada akhir tahun 2001, Kementerian Pendidikan Malaysia telah meluluskan pembinaan sebuah makmal komputer serta memperbaiki sebuah bilik darjah untuk kegunaan Pra Sekolah yang mula beroperasi pada awal tahun 2002.
Sebuah surau juga telah dibina pada tahun 2006 dan telah dirasmikan oleh Pegawai Memerintah 5 RAMD pada tahun berikutnya. Bermula penghujung tahun 2007, satu lagi pembinaan bangunan empat tingkat telah giat dijalankan berserta pengubahsuaian Dewan Bestari Sekolah dan gelanggang 'indoor hockey'.
Pada tahun 2009, bangunan sekolah setinggi empat tingkat telah siap dibina dan diserahkan kepada pentadbiran sekolah pada tahun yang sama. Pada tahun 2010 sekolah telah mendapat projek pertambahan kelas Prasekolah dan kerja-kerja pembinaan bangunan kelas Pra sekola h telah dimulakan pada penghujung tahun 2010 dan dijangka siap sepenuhnya pada Jun 2011. Dengan ini diharap dapat menampung keperluan pendidikan awal kanak-kanak selaras dengan hasrat negara melalui program NKRA.
Pada hari ini Sekolah Kebangsaan Sultan Sir Ibrahim merupakan sebuah institusi pendidikan rendah yang sedang menerima pertambahan prasarana dan berusaha ke arah peningkatan kecemerlangan pendidikan.
Chi You
Chi You ialah ketua puak Sembilan Li (九黎) purba. Beliau paling dikenali sebagai penzalim yang menentang bakal Maharaja Kuning sewaktu zaman Tiga Tokoh Mulia dan Lima Maharaja dalam mitos Cina. Bagi kaum Hmong, Chi You (RPA ) merupakan seorang raja mitos yang bijaksana. Chi You berasal daripada keturunan yang agak rumit dan amat dipertikaikan, yang mana beliau mungkin berasal dari kelompok Dongyi, Miao ataupun Man mengikut pelbagai sumber.
Daerah Port Phillip
kiri|thumb|240x240px|Peta Daerah apabila sempadannya pertama kali ditetapkan pada tahun 1839. kiri|thumb|240x240px|Peta Daerah pada tahun 1840, selepas sempadannya diperluas. Daerah Port Phillip ialah bahagian pentadbiran sejarah Koloni New South Wales, yang wujud dari September 1836 sehingga 1 Julai 1851, apabila ia dipisahkan dari New South Wales dan menjadi Koloni Victoria.
Perbatasan Daerah pada awalnya tidak ditentukan, tetapi pada tahun 1839, Daerah ini telah ditakrifkan sebagai terdiri dari semua tanah di selatan New South Wales dari latitud 36°S, dan antara longitud 141°T (iaitu, sempadan dengan Koloni Australia Selatan masa depan) dan 146°T. IPada bulan Januari 1840, bersamaan dengan pengenalan skim penjualan tanah tetap, sempadan utara Daerah berkembang mengikuti laluab Sungai Murrumbidgee, dan dari sumbernya hingga ke pantai Pasifik di Moruya. Walau bagaimanapun, selepas bangkangan yang meluas di Sydney, termasuk dari Majlis Perundangan, sempadan itu ditarik ke selatan ke Sungai Murray. Pada 1 Julai 1843, sebuah pengisytiharan memformalkan sempadan yang mengunjur dari Cape Howe, ke sumber terdekat Sungai Murray, dan kemudian sepanjang laluan Murray ke sempadan dengan Australia Selatan.
Pada 1 Julai 1851, Daerah ini dipisahkan dari New South Wales di bawah peruntukan Akta Kerajaan Koloni Australia 1850, dan menjadi Koloni Victoria.
Perbankan Islam di Thailand
Perbankan Islam di Thailand terdiri di atas 3 kategori:
Rieux-en-Val
Rieux-en-Val ialah komun di jabatan di Aude selatan Perancis.
Sekolah Kebangsaan Kuala Dong
Sekolah Kebangsaan Kuala Dong atau nama ringkasnya SK Kuala Dong, merupakan sebuah Sekolah Kebangsaan yang terletak di Jalan Lipis, Kuala Dong.
Siajam, Sei Balai, Batubara
Siajam merupakan salah satu desa yang ada di kecamatan Sei Balai, kabupaten Batubara, provinsi Sumatera Utara, Indonesia.
Řepeč
Řepeč merupakan sebuah kampung dan kawasan perbandaran yang terletak di wilayah Tábor, wilayah Bohemia Selatan, Republik Czech.
Wilayah Guavio
Wilayah Guavio (Provincia de Guavio) merupakan antara salah satu daripada 15 buah wilayah di Pentadbiran Cundinamarca, Colombia.
Wilayah Guavio mempunyai sepuluh buah jabatan; Gachalá, Gachetá, Gama, Guasca, Guatavita, Junín, La Calera dan Ubalá.·
Üçüncü Ağalı
Üçüncü Ağalı merupakan sebuah kampung yang terletak di daerah Zangilan, Azerbaijan.
Paling Comel
"Paling Comel" ialah lagu yang dirakamkan dan dipersembahkan oleh pasangan duo penyanyi Achik & Nana (Achik Spin dan Siti Nordiana), hasil nukilan Aidit Alfian. Ia dikeluarkan sebagai single pertama untuk album sulung mereka, Istimewa Untukmu (2003).
Komposisi
"Paling Comel" ialah sebuah lagu berentak pop rock yang berdurasi selama 4 minit dan 5 saat, dicipita dan ditulis oleh Aidit Alfian.
Muzik video
Muzik video rasmi lagu ini telah dimuat naik di saluran YouTube FMC Music pada 21 Ogos 2012 dan sehingga kini, telah meraih jumlah tontonan sebanyak 614,854 tontonan.
Keluaran dan sambutan
"Paling Comel" telah dikeluarkan pada 1 Jun 2003 sebagai single pertama Achik & Nana untuk album pertama mereka, Istimewa Untukmu.
Menurut ulasan retrospektif daripada Bintang Popular, sisipan hiburan Berita Minggu, "Paling Comel" ialah sebuah lagu yang bersifat "santai dan comel".
Pada November 2018, Astro Gempak menyenaraikan "Paling Comel" sebagai salah satu daripada 9 lagu terbaik Siti Nordiana.
Persembahan secara langsung
Lagu ini telah dipersembahkan secara solo oleh Siti Nordiana di konsert minggu pertama Gegar Vaganza musim kedua pada 18 Oktober 2015.
Amy Mastura
Amy Mastura Suhaimi (lahir 10 Mei 1971) merupakan seorang penyanyi, pelakon, pelawak, komposer dan pengacara Malaysia. Beliau mula bergiat aktif dalam bidang muzik setelah menjuarai Asia Bagus pada 1993 di Jepun dan seterusnya melancarkan album pertamanya yang menggunakan namanya sebagai judul album pada 1994 di bawah syarikat rakaman Pony Canyon di mana beliau kekal bersama syarikat rakaman itu sehingga 1999.
Dilahirkan di Ipoh, Perak kepada seorang pesara tentera, beliau cukup dikenali menerusi lakonan watak-watak komedi dalam filem arahan Aziz M. Osman. Selain itu, dalam bidang muzik, Amy dikenali menerusi lagu-lagu pop yang segar dan rancak hingga mencetuskan fenomena tersendiri di rantau Asia pada pertengahan 1990an. Antara anugerah yang dimenanginya ialah Anugerah Industri Muzik dan Anugerah Bintang Popular Berita Harian. Sepanjang kerjayanya sebagai penghibur, beliau telah menerbitkan sebanyak tujuh album studio, tiga album kompilasi dan merakamkan sebanyak 93 lagu dan single, jualan album beliau mencecah 5 juta unit.
Pada Mac 2011, Mastura menjadi duta baru Kosé, jenama kosmetik Jepun. Beliau menjadi wanita Melayu pertama menjadi duta Kose.
Kehidupan awal
thumb|Amy Mastura membesar di Batu Gajah. Beliau dilahirkan pada 10 Mei 1971 di Batu Gajah, Perak dan merupakan anak bongsu daripada dua beradik kepada pesara askar, Suhaimi Mohamed Ramli dan beliau mempunyai seorang abang. Ibu beliau, Che Pora Din pernah membintang filem "Puteri Impian 2" memegang watak sebagai ibu saudara watak Puteri Nora. Amy dan abangnya dibesarkan di Ipoh. Sepupunya, Mazuin Hamzah dan abangnya Mazlan Hamzah terlebih dahulu menyertai bidang seni apabila menganggotai Quinary M yang popular pada era 80an. Kerjaya Amy dalam bidang seni pula diuruskan oleh sepupunya, Nana sejak bersama Sony Music Malaysia.
Penamat qamari
Penamat qamari (Lunar terminator) ialah pembahagian antara kawasan-kawasan terang dan gelap di bulan Bumi. Ia merupakan padanan pembahagian malam dan siang pada sfera Bumi, meskipun kadar putaran Bulan yang lebih rendah bermakna ia mengambil lebih masa untuk menjalar pada permukaan qamari.
Bayang-bayang kawah qamari dan ciri geologi qamari lain dipanjangkan disebabkan sudut cahaya suria di bahagian ini. Fenomenon ini menjadikan ciri-ciri tersebut lebih ketara kepada pemerhati. Kejadian ini sama dengan penambahan panjang bayang-bayang di Bumi apabila matahari berada rendah di langit. Oleh sebab ini, kebanyakan kajian gambar-gambar qamari tertumpu kepada kawasan-kawasan terang berdekatan denga penamat qamari; bayang-bayang yang meuncul memerikan perincian daratan di Bulan dengan tepat.
Richard III dari England
Tedapat dua pemberontakan utama menentang Richard. Yang pertama, pada Oktober 1483, dipimpin sukutu kuat Edward IV dan juga bekas sekutu Richard, Henry Stafford, Duke Buckingham Kedua, anak saudara sepupunya. Pemberontakan ini runtuh dan Stafford dihukum bunuh di Salisbury. Pada Ogos 1485, Henry Tudor dan bapa saudaranya Jasper Tudor pula bangkit. Henry Tudor mendarat di Pembrokeshire, dengan satu kontinjen kecil askar Perancis, dan bergerak merentasi Wales merekrut askar dan pemanah. Richard terbunuh dalam Pertempuran Padang Bosworth, raja Inggeris terakhir meninggal dalam pertempuran.
Amy Mastura
Dari pramugari ke Asia Bagus (1989–1993)
Kerjaya pertamanya ialah sebagai pramugari di Penerbangan Malaysia (MAS) dari 1989 hingga 1994. Amy pernah bertugas bersama-sama rakan-rakan seperti Anuar Zain, Rozita Che Wan, Maria Tunku Sabri, Farouk Hussain dan Ziana Zain ketika bertugas sebagai pramugari. Beliau mempunyai hubungan kekeluargaan dengan Mazuin Hamzah sebagai sepupu, maka tidak hairanlah dunia seni tidak asing bagi beliau. Amy mula menceburi bidang nyanyian menerusi pertandingan Asia Bagus yang diadakan di Jepun pada Jun 1993 dan hasilnya Amy berjaya memenangi gelaran juara pada 1 Januari 1994, sekaligus menewaskan bakat-bakat baru dari Asia yang lain.
Richard III dari England
Disebabkan keadaan naik takhta dan kemenangan Henry VII, jasad Richard III ditanam tanpa kebesaran dan hilang lebih daripada lima abad. Pada 2012, satu penggalian arkeologi dijalankan pada tempat letak kereta Majlis Perbandaran di tempat yang dahulu ialah Greyfriars, Leicester. Universiti Leicester mengesahkan pada 4 Februari 2013 bahawa satu rangka yang ditemui dalam penggalian tersebut iala milik Richard III, berdasarkan bukti daripada pentarikhan radiokarbon, perbandingan dengan laporan sezaman rupanya, dan perbandingan DNA mitokondrion dengan dua keturunan nasab ibu kakak sulung Richard III, Anne dari York.
Amy Mastura
Album pertama, "Pujaanku" dan meniti puncak populariti (1994–1996)
Amy diperkenalkan terlebih dahulu menerusi lagu "Harapan Semalam", sebuah duet bersama komposer Azmeer. Pada April 1994, beliau terpilih mewakili negara dalam dua festival lagu di bandar raya Yokohama dan Yoshinogari, Jepun. Setelah segala perancangan ditelusi, maka terbitlah album sulungnya yang mengambil namanya sebagai tajuk album pada September 1994. Sejak itu Amy mengecapi populariti sebagai penyanyi remaja yang membawa kelainan dalam industri muzik dengan muzik rancak dan bersahaja. Lagu-lagu seperti "Meniti Hari", "Flora & Fauna", "Jawapan Kasih" dan "Kasih" menjadi siulan anak muda pada tahun itu. Dalam satu temubual bersama The Malay Mail, beliau menjelaskan bahawa menyanyi dalam bahasa Melayu lebih mudah baginya berbanding menyanyi dalam bahasa Inggeris atau Jepun. Amy berjaya meraih anugerah Penyanyi Wanita Popular (ABPBH) pada tahun 1994 menewaskan nama-nama besar lain seperti Fauziah Latiff dan Shima. Lagu "Meniti Hari" pula berjaya layak ke Anugerah Juara Lagu ke-10 serta lebih manis, Amy menerima pencalonan kategori Persembahan Vokal Wanita Terbaik di dalam Album di Anugerah Industri Muzik pada tahun 1995. Pada penghujung tahun 1994, Amy meninggalkan kerjaya sebagai pramugari kerana ingin terus serius dalam bidang seni tatkala popularitinya sedang berada di puncak. Di samping itu, Amy melebarkan sayap ke peringkat antarabangsa apabila berpeluang berduet bersama penyanyi pop Amerika Syarikat iaitu Tommy Page menerusi lagu "The Best Part". Amy juga diintai oleh MTV untuk menjadi VJ dalam program MTV Syok pada tahun 1995.
Kejayaan dalam bidang nyanyian membuka peluang kepada Amy untuk menceburi bidang lakonan di layar lebar. Hakikatnya, Amy telah terlebih dahulu menjadi pelakon ketika menunggu album sulungnya dipasarkan. Pada awal 1994, Amy menjalani penggambaran filem "Kuala Lumpur Universiti" (KLU) bersama Azhar Sulaiman. Pun begitu, filem tersebut tidak ditayangkan sehinggalah 1999. Filem kedua Amy iaitu "Impian" ditayangkan pada tahun 1996 dan sejak itu Amy popular sebagai seorang pelakon menerusi filem-filem seperti "Tragedi Oktober", "Puteri Impian" dan "Puteri Impian 2". Ketika itu juga Amy menubuhkan syarikatnya, Amy Mastura Entertainment Sdn Bhd yang pada awalnya diusahasamakan bersama Ajin daripada kumpulan Blackrose.
Amy muncul dengan album kedua pada 1 Mei 1996, berjudul "Pujaanku" mendapat sambutan memberangsangkan dari beberapa buah negara di Asia. Seterusnya, Amy muncul dengan album ketiga berjudul "Puteri". Album ketiga bagaimanapun tidak menyerlahkan diri Amy sebagai penyanyi apabila bakat lakonan beliau mula diperkatakan akibat keberkesanan karekter sebagai Nora Mat Jidin gadis kilang yang menyertai program realiti TV dalam filem "Puteri Impian" pada tahun 1997, dan kesinambungannya pada tahun 1998.
"Puteri", "Puteri Impian" dan bergelar Aktres Terbaik (1997–1999)
Kejayaan dalam bidang lakonan membuka mata pengkritik filem apabila Amy berjaya melakonkan watak komedi dan dramatik secara seimbang di bawah bimbingan pengarah terkenal Aziz M. Osman. Kedua-dua filem "Puteri Impian" itu mencatat kutipan box office sekaligus menobatkan Amy sebagai Pelakon Filem Wanita Popular (ABPBH) pada tahun 1999. Lebih manis lagi, ketika Festival Filem Malaysia ke 14, Amy berjaya mengalah aktres-aktres hebat seperti Vanidah Imran, Nasha Aziz dan Normah Damanhuri untuk bergelar Pelakon Wanita Terbaik (FFM). Amy dicalonkan menerusi siri pertama filem tersebut. Kejayaan tersebut menjadikan Amy satu-satunya finalis Persembahan Vokal Wanita Terbaik di AIM yang berjaya menggondol anugerah Aktres Terbaik di FFM.
Pada tahun 1998, beliau telah dipilih di kalangan artis Malaysia termasuk Siti Nurhaliza dan Ziana Zain untuk mengadakan persembahan semasa majlis penutup Sukan Komanwel 1998 di hadapan Ratu Elizabeth II dan konsort beliau, Putera Philip, Duke Edinburgh dan dikalangan ahli delegasi dan pegawai daripada 70 negara-negara termasuk mereka yang daripada Negara-negara Komanwel.
"Bintang Hati", alam rumahtangga dan "Akan Datang" (2000–2002)
Ekoran namanya lebih dikenali di gelanggang filem berbanding bakat nyanyian, Amy mengikat kontrak bersama Sony Music dalam usaha untuk mengembalikan imej Amy sebagai penyanyi. Album yang diterbitkan oleh Boon Tan ini juga mendapat sentuhan Amy sebagai komposer. Ini bukan percubaan pertama Amy sebagai penulis lagu kerana sebelum ini menerusi album "Puteri", Amy telah menulis beberapa lagu. Akhirnya, muncullah album "Bintang Hati" pada 31 Januari 2000. Album ini mendapat sambutan hangat, beberapa lagu-lagunya popular di corong radio. Album ini juga mengembalikan semula populariti Amy di Indonesia apabila lagu duetnya bersama Glenn Fredly mendapat tempat di stesen-stesen radio. Menerusi album ini, Amy berjaya meraih trofi kategori Pop Rock di Anugerah Juara Lagu ke-15 menerusi lagu ciptaan Goh Boon Hoe berjudul "Bintang Hati". Lagu ciptaan Amy juga mara ke peringkat akhir iaitu lagu "Sha Na Na" serta dua buah lagu balada ciptaan Helen Yap berjudul "Dengarkanlah" dan "Siapalah Aku" (Zul Mahat) pula mara ke peringkat separuh akhir Balada masing-masing pada tahun 2000 dan 2001.
Ketika populariti album ini sedang memuncak, Amy mengambil keputusan untuk menamatkan zaman bujang pada 1 Julai 2000 bersama teman lamanya, Alvin Tham Suffian. Perkahwinan yang berlangsung di Ipoh, Perak ini disifatkan sebagai Wedding of The Year 2000. Sebelum menamatkan zaman gadis, Amy berpeluang mengadakan konsert solo di Life Centre, Kuala Lumpur. Pada 20 hingga 26 November 2000, Amy muncul di pentas Istana Budaya menerusi teater "Siti di Alam Fantasi". Lakonan hebat Amy di pentas teater menyaksikan teater itu menjadi teater yang mencatat kutipan tiket paling tinggi selama 8 tahun di Istana Budaya. Amy dikatakan mengalami komplikasi kerana ketika beraksi untuk teater tersebut, beliau tidak menyedari yang beliau sedang mengandung anak pertama. Kandungan Amy selamat, namun Amy terpaksa melupakan hasrat untuk membintangi filem "Seri Dewi Malam" yang dicipta khas untuknya memegang watak gadis buta psikik. Amy tidak berehat panjang daripada kerjaya nyanyian selepas melahirkan anak pertama pada tahun 2001. Kemunculan semula Amy pada tahun 2002 menerusi album "Akan Datang" ternyata ditunggu-tunggu oleh peminat. Menerusi album ini, Amy terus melakar populariti sebagai penyanyi pop biarpun selepas bergelar isteri dan ibu. Lagu "Akan Datang" juga membawa Amy ke pentas Anugerah Juara Lagu ke-17 selain kulit album ini berjaya memenangi kategori Kulit Album Terbaik di AIM. Dalam AIM pada tahun itu juga, muzik video "Kasih Suci" tercalon untuk Kategori Muzik Video Terbaik. Muzik video tersebut telah ditaja oleh Lux, manakala lagu dan lirik telah digarap sendiri oleh Amy Mastura.
Kembali aktif dalam bidang lakonan (2003–2004)
Usai album "Akan Datang", Amy kembali aktif dalam bidang lakonan. Kemunculan pertama Amy di kaca televisyen pada tahun 2001 menerusi telefilem arahan Osman Ali berjudul Toll Gate Girl bersama aktres Rita Rudaini mendapat sambutan hangat dan menunjukkan begitu ramai yang menanti kemunculan Amy di layar lebar. Bagi mengubati rindu peminat, Amy Mastura Entertainment bersama ACE Motion Pictures milik Aziz M. Osman menerbitkan siri VCD drama "Cinta 3 Musim" yang dipasarkan secara tiga peringkat pada tahun 2003. Lakonan Amy bersama pelakon-pelakon hebat seperti Aqasha, Eja, Aida Aris dan Ako Mustapha itu mencatat jualan yang membanggakan. Menariknya, suami Amy sendiri turut berlakon dalam drama ini sebagai watak pembantu.
Selepas itu, Amy muncul dengan dua buah filem bersama Aziz iaitu "Trauma" dan "Bintang Hati". Filem "Trauma" menyaksikan Amy pertama kali mencuba watak drama sekaligus mengetepikan klise watak komedi yang sering dilakonkannya. Manakala menerusi filem "Bintang Hati", Amy bertindak sebagai penulis skrip dan hasilnya begitu membanggakan apabila Amy dicalonkan di Festival Filem Malaysia ke-18 untuk kategori Cerita Terbaik dan lakonan beliau dalam dua watak, Tasha dan Syakila menerima nominasi Pelakon Wanita Terbaik (FFM). Kedua-dua filem tersebut mencapai kutipan box-office. Setelah sibuk di lokasi tanpa henti, Amy berehat seketika apabila mengandungkan anak kedua, Adalia pada awal tahun 2005. Sepanjang tempoh mengandung dan berpantang, Amy sibuk di belakang tabir untuk mencipta lagu-lagu terbaru yang akan dimuatkan dalam album seterusnya.
"Lebih Baik" dan projek seterusnya (2005–2008)
Penghujung tahun 2005, Amy muncul dengan album solo keenam berjudul "Lebih Baik". Album itu bagaimanapun pada awalnya kurang mendapat perhatian apabila single pertamanya "Bukakanlah Pintu" gagal meraih perhatian pendengar, begitu juga dengan single ketiga berjudul "Bingung". Pun begitu, nama Amy melonjak pada tahun 2006 apabila lagu ciptaan Amy sendiri berjudul "Cinta" dan "Kasihku Sinar" (ciptaan Amy bersama Hazami dan Anuar Zain) mula diputarkan di corong-corong radio serta dijadikan lagu tema siri TV. Amy muncul dalam siri drama komedi "Puteri" musim kelima sepanjang tahun 2006 yang menyaksikan gandingan Amy bersama pelawak Salih Yaacob sebagai suami isteri yang memiliki syarikat Sha Na Na Catering. Mereka merupakan watak sokongan kepada pelakon utama siri itu Nora Danish. Menerusi siri ini, Amy melakonkan watak kakak kepada Roslan, kekasih Puteri yang garang dan jahat. Lagu "Cinta" dijadikan lagu tema siri TV ini. Amy juga kembali sibuk di lokasi penggambaran filem dan drama serta sibuk sebagai jurucakap produk seperti Quacker Oat, Omega dan lain-lain. Biarpun terpaksa bersaing dengan ramai bakat muda, aura Amy masih utuh di persada seni. Amy muncul dalam banyak drama TV antaranya, siri "Kasut Tumit Tinggi" serta telefilem Ice Cappucino Machiato. Seiring usia, Amy membawakan watak-watak dewasa dan keibuan serta tetap dengan elemen komedi.
Sepanjang bulan Ramadan, Amy turut mengurangkan aktiviti seninya kecuali menghadiri majlis berbuka puasa kerana mahu meluangkan masa bersama anak-anak. Menyepikan diri bukan menghilangkan diri! Tidak banyak muncul di program TV, hanya baru-baru ini, beliau muncul semula mengacara rancangan mengenai dekorasi dan hiasan dalaman "Casa Impian" yang sebelum ini disiarkan di Astro Ria dan ditayangkan pula di TV3, Amy menjadi pengacara baru "Casa Impian" menggantikan Camelia yang telah mengacarakannya sebanyak 8 musim.
"Happy" dan kesinambungan kejayaan (2009–2016)
Tahun 2009 menyaksikan Amy muncul dengan album terbaru berjudul "Happy". Namun album kali ini gagal menyerlahkan kembali sisi Amy sebagai penyanyi kerana imej lakonan beliau lebih dekat di hati penonton. Sepanjang tahun 2010, Amy muncul dalam filem "Hooperz" dan "Aku Tak Bodoh" serta beraksi dalam filem seram "Damping Malam'" arahan Ahmad Idham. Pada Mac 2010, beliau dilantik sebagai jurucakap produk Lifebuoy.
Pada 2011, Amy dilantik sebagai duta baru jenama kosmetik Jepun, Kose. Kose telah melancarkan produk terbaru yang lebih berkesan untuk merawat kulit wajah supaya menjadi lebih anjal dan muda seperti Amy Mastura. Di majlis ini, beliau turut menjemput peminatnya menyanyi bersama, penyanyi manis ini menyanyikan dua buah lagu berjudul "Happy" dan single terbarunya, Tapi Itu Dulu. Amy berkata dia bersyukur kerana sentiasa mendapat kepercayaan daripada pelbagai jenama antarabangsa yang sudi mengambilnya menjadi juru cakap produk masing-masing. Walaupun mengakui tahap popularitinya di tahap sederhana, namun beliau sangat bertuah kerana masih diberi kepercayaan untuk menjadi duta dan jurucakap produk.
thumb|[[Erra Fazira, Amy (tengah) dan Ziana Zain sebagai tetamu undangan dalam MeleTOP pada 2015.]]
Amy juga kembali beraksi di pentas teater apabila muncul dalam "Muzikal Gamat" yang turut dibintangi anak gadisnya, Adalia. Pada tahun 2014, Amy tampil menghiburkan penonton sebagai pengacara Anugerah Bintang Popular Berita Harian 2013 setelah sekian lama tidak mengacarakan acara anugerah. Beliau juga kembali mencuba watak dramatik apabila diberi peranan ibu yang mempunyai anak gadis yang menderita penyakit kritikal dalam drama bersiri "Nur Melinda". Kini Amy dikenali sebagai salah seorang aktres hebat yang masih aktif di arena seni lakon, sementara auranya sebagai selebriti juga tidak pudar apabila masih menjadi duta kepada produk-produk popular tempatan dan antarabangsa. Lagu-lagu Amy masih menjadi siulan, dan beliau sudahpun memahat nama sebagai salah seorang selebriti Malaysia yang serba boleh dan disayangi jutaan peminat.
Perkembangan terkini (2017–kini)
Pada tahun 2017, Amy berlakon dalam filem "Mendidih Bro" dan drama "Jejak Karmila". Pada 7 September, Amy bersama 15 selebriti lain mengambil bahagian dalam "Super Spontan Superstar 2017" yang disiarkan di Astro Warna. Beliau bersama Shuib Sepahtu gagal mara ke peringkat akhir.
Kehidupan peribadi
Bapanya, Suhaimi Mohamed Ramli meninggal dunia pada 12 September 1999 akibat serangan jantung.
Pada era 90an, beliau dikatakan intim dengan ahli kumpulan Black Rose iaitu Ajin. Ajin dan Amy sama-sama mengusahakan Amy Mastura Entertainment ketika usia muda, namun jodoh mereka tidak berpanjangan. Amy memilih teman zaman kecilnya iaitu Alvin Tham Suffian, seorang jurutera carigali sebagai suami. Mereka bernikah pada 30 Jun 2000.
Amy dikurniakan dua orang anak gadis yang comel, Adriana dan Adalia serta bahagia bersama suami tersayang hingga kini. Amy juga mempunyai pertalian saudara dengan pemain bolasepak antarabangsa Nazmi Faiz. Pada Jun 2015, Amy mengambil langkah drastik apabila mengenakan hijab ketika mempromosikan single terbaru "Jom Menarilerr". Penampilan terbarunya mendapat perhatian positif daripada peminat. Walaupun tampil dengan imej bertudung, Amy berkata beliau tidak semestinya perlu mengubah genre nyanyian asalnya kepada konsep ketuhanan.
Di dalam media
Amy dikenali sebagai seorang artis yang berdisiplin dan bersih daripada gosip. Pelawak Zul Yahya merupakan rakan sekolahnya ketika remaja manakala Azhar Sulaiman, Riezman Khuzaimi, Ahmad Idham, Nina Juren dan Anuar Zain merupakan antara rakan rapatnya sejak mula menceburi bidang seni. Amy juga rapat dengan rakan artis-artis baharu seperi Sherry Alhadad, Misha Omar dan Farah Fauzana. Beliau juga sentiasa menjaga hubungan baik dengan peminat.
GM Daewoo
GM Daewoo (bahasa Korea:지엠대우) ialah sebuah pengeluar kereta dan automobil dari Korea Selatan. Slogannya adalah "Driving Innovation".